Nariadenie Rady (EHS) č. 2566/76
z 20. júla 1976,
ktorým sa schvaľuje Dohoda vo forme výmeny listov o zmene a doplnení tabuliek I a II tvoriacich prílohu Protokolu 2 k Dohode medzi Európskym hospodárskym spoločenstvom a Švajčiarskou konfederáciou
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva a najmä na jej článok 113,
so zreteľom na odporúčanie Komisie,
keďže tabuľky I a II tvoriace prílohu Protokolu 2 k Dohode medzi Európskym hospodárskym spoločenstvom a Švajčiarskou konfederáciou [1] by sa mali zmeniť a doplniť; keďže by sa mala vo forme výmeny listov schváliť dohoda prerokovaná na tento účel,
PRIJALA TOTO NARIADENIE:
Článok 1
Týmto sa v mene spoločenstva schvaľuje Dohoda vo forme výmeny listov o zmene a doplnení tabuliek I a II tvoriacich prílohu Protokolu 2 k Dohode medzi Európskym hospodárskym spoločenstvom a Švajčiarskou konfederáciou.
Text dohody tvorí prílohu tohto nariadenia.
Článok 2
Predseda Rady sa splnomocňuje určiť osobu oprávnenú v mene spoločenstva dohodu záväzne podpísať.
Článok 3
Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 20. júla 1976